****

Európska únia

Európsky fond regionálneho

rozvoja

**Metodický pokyn CKO č. 9**

**verzia 5**

**Programové obdobie 2014 – 2020**

|  |  |
| --- | --- |
| **Vec:** | k záväznému plánu operačného programu |
| **Určené pre:** | Riadiace orgány |
| **Na vedomie:** | Certifikačný orgán |
| **Vydáva:** | Centrálny koordinačný orgán  Ministerstvo investícií, regionálneho rozvoja a informatizácie SR  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom svojom rozsahu. |
| **Počet príloh:** | 3 |
| **Dátum vydania:** | 30.04.2021 |
| **Dátum účinnosti:** | 15.06.2021 |
| **Schválil:** | **JUDr. Denisa Žiláková**  generálna riaditeľka sekcie centrálny koordinačný orgán |

**Obsah**

[1 Úvod 2](#_Toc68166950)

[2 Príprava záväzného plánu 4](#_Toc68166951)

[2.1 Východiská tvorby záväzného plánu 4](#_Toc68166952)

[2.2 Štruktúra záväzného plánu 5](#_Toc68166953)

[2.2.1 Kritérium „ukazovatele výkonnostného rámca“ 5](#_Toc68166954)

[2.2.2 Kritérium „objem kontrahovania“ 5](#_Toc68166955)

[2.2.3 Kritérium „objem čerpania“ 6](#_Toc68166956)

[3 Predkladanie a schvaľovanie ZP 7](#_Toc68166957)

[3.1 Predkladanie ZP 7](#_Toc68166958)

[3.2. Schvaľovanie ZP 7](#_Toc68166959)

[4 Odpočet a vyhodnotenie ZP 8](#_Toc68166960)

[4.1. Odpočet ZP 8](#_Toc68166961)

[4.1.1 Odpočet kritéria „ukazovatele výkonnostného rámca“ 8](#_Toc68166962)

[4.1.2 Odpočet kritéria „objem kontrahovania“ 9](#_Toc68166963)

[4.1.3. Odpočet kritéria „objem čerpania“ 10](#_Toc68166964)

[4.2 Vyhodnocovanie plnenia ZP 10](#_Toc68166965)

[4.2.1 Vyhodnocovanie priebežného plnenia ZP k 30. 06. roku t 11](#_Toc68166966)

[4.2.2 Vyhodnocovanie plnenia ZP k 31. 12. roku t 11](#_Toc68166967)

[5 Zoznam skratiek 12](#_Toc68166968)

[6 Prílohy 12](#_Toc68166969)

1 Úvod

1. V nadväznosti na prijaté nariadenie vlády SR č. 247 zo 17. augusta 2016 sa výhľadové plány implementácie operačného programu nahrádzajú záväzným plánom operačného programu.
2. Cieľom MP CKO k  záväznému plánu operačného programu (ďalej len „záväzný plán“ alebo „ZP“ ) je nastaviť jednotné pravidlá a postupy pre jeho vypracovanie, predloženie, schvaľovanie a vyhodnocovanie. Povinnosť vypracovať ZP vyplýva riadiacemu orgánu z nariadenia vlády SR č. 247/2016, ktorým sa ustanovuje systém uplatňovania niektorých právomocí Úradu podpredsedu vlády Slovenskej republiky pre investície a informatizáciu, v znení nariadenia vlády č. 71/2018 Z. z.. Stanovenie jednotných pravidiel a postupov plánovania na všetkých úrovniach implementácie a platných pre všetky subjekty zodpovedné za riadenie programov v rámci EŠIF, ako aj ich dodržiavanie, je nevyhnutným krokom pre zlepšenie implementácie EŠIF a dosahovanie ich výsledkovej orientácie.
3. Základným predpokladom efektívnej koordinácie riadenia EŠIF sú kvalitné údaje o dosiahnutom pokroku, aktuálnom stave a predpokladanom vývoji implementácie EŠIF. Plánovanie a monitorovanie stavu realizácie programov poskytuje prehľad o priebežnom plnení strednodobých a dlhodobých cieľov programov a umožňuje v dostatočnom časovom predstihu identifikovať prípadné nedostatočné tempo čerpania alebo plnenia cieľov programov, analyzovať príčiny problémov v implementácii programov a prijať relevantné opatrenia za účelom minimalizovania rizika nesplnenia cieľov programu.
4. MP CKO je vypracovaný v súlade  s nasledujúcimi všeobecne záväznými právnymi a inými predpismi a pokynmi:
5. Zákon č. 292/2014 Z. z. o príspevku poskytovanom z EŠIF a o zmene a doplnení niektorých zákonov v znení neskorších predpisov (ďalej len ,,zákon o príspevku z EŠIF“);
6. Vykonávacie nariadenie Komisie (EÚ) č. 215/2014, ktorým sa stanovujú pravidlá vykonávania nariadenia EP a Rady (EÚ) č. 1303/2013 a jeho doplnenia č. 1232/2014 z 18.11.2014 a č. 2018/276 z 23. 2. 2018
7. Nariadenie vlády SR č. 247/2016, ktorým sa ustanovuje systém uplatňovania niektorých právomocí Úradu podpredsedu vlády Slovenskej republiky pre investície a informatizáciu, v znení nariadenia vlády č. 71/2018 Z. z. (ďalej len „nariadenie vlády SR“);
8. Systém riadenia európskych štrukturálnych a investičných fondov na programové obdobie 2014 – 2020 v platnom znení;
9. Systém finančného riadenia štrukturálnych fondov, Kohézneho fondu   
   a Európskeho námorného a rybárskeho fondu na programové obdobie 2014 – 2020 v platnom znení;
10. Metodický pokyn CKO č. 2 k výkonnostnej rezerve a výkonnostnému rámcu (ďalej „MP CKO č. 2“);
11. Metodický pokyn CKO č. 17 k číselníku merateľných ukazovateľov.
12. Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (zákon č. 134/2020 Z.z., ktorým sa mení a dopĺňa zákon č 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, a uznesenie vlády SR č. 355/2020 zo dňa 4. júna 2020).
13. Metodický pokyn bol aktualizovaný v nadväznosti na usmernenie Európskej komisie pre členské štáty k výkonnostnému rámcu, preskúmaniu výkonnosti a výkonnostnej rezerve EGESIF\_18-0021-01, verzia 2.0 z 19.06.2018.
14. Aktualizácia tohto MP na verziu 5 bola realizovaná za účelom zapracovania odporúčaní vládneho auditu č. A923 a presunu kompetencií Úradu podpredsedu vlády SR pre investície a informatizáciu na MIRRI SR.

2 Príprava záväzného plánu

2.1 Východiská tvorby záväzného plánu

1. RO predkladá CKO záväzný plán, ktorý obsahuje časový harmonogram a finančný harmonogram poskytovania finančných prostriedkov určených pre operačný program, Program rozvoja vidieka Slovenskej republiky 2014-2020, program cezhraničnej spolupráce Slovenská republika - Česká republika, program cezhraničnej spolupráce Slovenská republika – Rakúsko (ďalej len „operačný program“) a plán napĺňania cieľov operačného programu v zmysle § 1 ods. 1 nariadenia vlády SR.
2. Pri vypracovaní a pri schvaľovaní ZP je potrebné vychádzať z finančných plánov programov, zo strednodobých a dlhodobých plánov implementácie so zohľadnením aktuálneho stavu realizovania operačných programov.
3. Pri nastavení plánovaných **hodnôt ukazovateľov výkonnostného rámca** (pozri kapitolu 2.2) v ZP v rámci kritéria a) je potrebné vychádzať z čiastkových cieľov   
   (t.j. plánovaných hodnôt ukazovateľov k 31. 12. 2018) a zámerov (t.j. plánovaných konečných hodnôt ukazovateľov k termínu splnenia 31. 12. 2023), ktoré sú uvedené v jednotlivých operačných programoch. V procese plánovania čiastkových hodnôt ukazovateľov výkonnostného rámca v ZP je potrebné zohľadniť plánovaný vývoj implementačnej krivky, projektový cyklus, skúsenosti z programového obdobia 2007 – 2013, ako aj ostatné relevantné faktory, ktoré vplývajú na realizáciu projektov a ktoré majú vplyv na dosiahnutie hodnôt ukazovateľov výkonnostného rámca. Taktiež sa pri plánovaní odporúča vychádzať z už reálne dosiahnutých hodnôt ukazovateľov výkonnostného rámca, ako aj z plánovaných a zazmluvnených hodnôt týchto ukazovateľov v relevantných prijatých žiadostiach o NFP a projektoch.
4. Pri nastavovaní záväzného plánu v rámci kritéria b) objem **kontrahovania** (pozri kapitolu 2.2) je potrebné brať do úvahy plánovaný harmonogram výziev/vyzvaní   
   a predpokladané alokácie na výzvy/vyzvania, stav doteraz vyhlásených výziev/vyzvaní, celkovú alokáciu operačného programu. Tiež treba zohľadniť charakter projektov, na ktoré sú výzvy/vyzvania vyhlásené – v súvislosti so zložitosťou procesov a potrebnými lehotami v procese hodnotenia prijatých žiadostí o NFP až po uzatvorenie zmluvy o poskytnutie NFP resp. po vydanie rozhodnutia o schválení žiadosti o NFP. Ďalej je treba brať do úvahy žiadosti o NFP, ktoré sa nachádzajú v schvaľovacom procese, aktuálny stav a vývoj kontrahovania, stav mimoriadne ukončených projektov, resp. projektov v rámci ktorých sa pripravuje odstúpenie od zmluvy o NFP, ako aj predpokladané kontrahovanie v zmysle implementačných kriviek.
5. Pri nastavovaní plánu v rámci kritéria c) objem **čerpania** (pozri kapitolu 2.2) by sa malo vychádzať z plánu kontrahovania riadiaceho orgánu, ako aj z aktuálneho stavu čerpania a mali by byť pri jeho tvorbe brané do úvahy všetky atribúty, tak ako pri tvorbe plánu kontrahovania. Pri pláne čerpania je potrebné zohľadniť špecifiká realizácie zazmluvnených projektov, časové požiadavky na realizáciu jednotlivých aktivít projektov, náročnosť procesov vykonávaných verejných obstarávaní, potrebné lehoty a postupy súvisiacich procesov, ako aj administratívne kapacity riadiaceho orgánu. Navrhovaný plán v oblasti čerpania by mal vychádzať z predložených odhadov očakávaných výdavkov za jednotlivé operačné programy certifikačnému orgánu. Pri plánovaní čerpania je RO povinný dodržať minimálne hranice čerpania pre splnenie pravidla n+3.

2.2 Štruktúra záväzného plánu

RO vypracuje ZP v súlade so vzorom k nariadeniu vlády SR, ktorý je vo forme excelovskej tabuľky uvedený v prílohe č. 1 (tab. 1a) - 1c)) tohto MP. Kritériami záväzného plánu operačného programu sú:

1. ukazovatele výkonnostného rámca;
2. objem kontrahovania;
3. objem čerpania.

2.2.1 Kritérium „ukazovatele výkonnostného rámca“

1. Výkonnostný rámec predstavuje plánované hodnoty vybraných ukazovateľov každej prioritnej osi operačných programov v rámci EŠIF (s výnimkou prioritnej osi operačného programu zameranej na technickú pomoc). Každý ukazovateľ výkonnostného rámca má stanovený čiastkový cieľ (priebežná plánovaná hodnota k 31. 12. 2018) a zámer (plánovaná konečná hodnota k 31. 12. 2023), ktoré boli v každom operačnom programe stanovené v zmysle MP CKO č. 2.
2. V prípade neplnenia stanovených čiastkových cieľov a zámerov ukazovateľov výkonnostného rámca (finančný[[1]](#footnote-1), výstupový, výsledkový a kľúčový vykonávací krok) môže dôjsť k neprideleniu výkonnostnej rezervy, pozastaveniu platieb zo strany EK, resp. k finančným korekciám. Plánovanie polročných a ročných hodnôt výkonnostného rámca a monitorovanie plnenia stanoveného plánu umožňuje včasnú identifikáciu rizika nenaplnenia výkonnostného rámca a nepridelenia výkonnostnej rezervy, prípadne rizika pozastavenia platieb a udelenia finančnej korekcie.
3. RO, okrem OP TP, si v ZP stanoví kumulatívne hodnoty ukazovateľov výkonnostného rámca schválené v operačnom programe v členení na úroveň prioritnej osi[[2]](#footnote-2) a kategórií regiónov (ak je to relevantné) v súlade so vzorom v prílohe č.1, tab. 1a). Pri plánovaní sa odporúča dodržať základné pravidlá plánovania uvedené v kap. 2.1 tohto MP.
4. RO pri stanovovaní záväzného plánu v rámci kritéria „ukazovatele výkonnostného rámca“ určí:
5. plánovanú kumulatívnu hodnotu ukazovateľa k 30. 06. roku t,
6. **záväznú** plánovanú kumulatívnu hodnotu ukazovateľa k 31. 12. roku t,
7. plánovanú kumulatívnu hodnotu ukazovateľa k 31. 12. roku t+1 a k 31. 12. roku t+2.

2.2.2 Kritérium „objem kontrahovania“

1. Objem kontrahovania predstavuje sumu príspevku zo zdrojov Európskej únie   
   (v EUR) po odpočítaní zazmluvnených nečerpaných prostriedkov ukončených projektov evidovaných v informačnom monitorovacom systéme podľa § 49 zákona o príspevku z EŠIF a v IS PPA v členení na úroveň prioritnej osi[[3]](#footnote-3) a v členení podľa kategórie regiónov na základe:
2. zmlúv o poskytnutí nenávratného finančného príspevku, podľa § 25 zákona o príspevku z EŠIF, ktoré nadobudnú účinnosť v sledovanom období,
3. právoplatných rozhodnutí o schválení žiadosti o nenávratný finančný príspevok, ktoré nadobudnú právoplatnosť v sledovanom období podľa § 16 ods. 2 zákona o príspevku z EŠIF, ak je poskytovateľom a prijímateľom tá istá osoba, alebo
4. právoplatných rozhodnutí o schválení žiadosti o podporu, ktoré nadobudnú právoplatnosť v sledovanom období, to platí iba pre neprojektové opatrenia PRV.
5. RO si v ZP stanoví plánovaný objem kontrahovania v členení podľa jednotlivých prioritných osí[[4]](#footnote-4) a kategórií regiónov (ak je to relevantné) v súlade so vzorom v prílohe č.1, tab. 1b). Pri plánovaní sa odporúča dodržať základné pravidlá plánovania uvedené v kap. 2.1 tohto MP.

RO si v ZP v rámci kritéria „objem kontrahovania“ stanoví:

1. plánovanú kumulatívnu hodnotu kontrahovania k 30. 06. roku t,
2. **záväznú** plánovanú kumulatívnu hodnotu kontrahovania k 31. 12. roku t,
3. plánovanú kumulatívnu hodnotu kontrahovania k 31. 12. roku t+1 a k 31. 12. roku t+2.

2.2.3 Kritérium „objem čerpania“

1. Objem čerpania pre operačné programy, okrem PRV, predstavuje sumu oprávnených výdavkov zo zdrojov EÚ (v EUR) schválených certifikačným orgánom v súhrnných žiadostiach o platbu zníženú o sumu nezrovnalostí a vratiek zaznamenaných   
   v účtovníctve certifikačného orgánu za časť vzťahujúcu sa k zdrojom EÚ v členení na úroveň prioritnej osi a kategórie regiónov; v prípade OP RH 2014 – 2020 na úroveň priority EÚ.
2. Objem čerpania pre PRV predstavuje sumu hrubých výdavkov Európskeho poľnohospodárskeho fondu pre rozvoj vidieka očistených o nezrovnalosti a ostatné úpravy rovnajúce sa súčtu „Štvrťročných vyhlásení o výdavkoch“ nahlasovaných EK k stanovenému dátumu v členení na úroveň priority a kategórie regiónov.
3. RO si v ZP v rámci kritéria „objem čerpania“ v súlade so vzorom v prílohe č.1, tab. 1c) stanoví:
   1. plánovanú kumulatívnu hodnotu čerpania k 30. 06. roku t,
   2. **záväznú** plánovanú kumulatívnu hodnotu čerpania k 31. 12. roku t,
   3. plánovanú kumulatívnu hodnotu čerpania k 31. 12. roku t+1 a k 31. 12. roku t+2.

3 Predkladanie a schvaľovanie ZP

3.1 Predkladanie ZP

1. Povinnosť prekladať CKO ZP v zmysle nariadenia vlády SR vyplýva riadiacim orgánom pre nasledovné programy:
2. OP Integrovaná infraštruktúra,
3. OP Kvalita životného prostredia,
4. OP Ľudské zdroje,
5. OP Efektívna verejná správa,
6. Integrovaný regionálny operačný program,
7. OP Technická pomoc (okrem kritéria „ukazovatele výkonnostného rámca“),
8. OP Rybné hospodárstvo 2014 – 2020,
9. Program rozvoja vidieka Slovenskej republiky 2014 – 2020,
10. Program cezhraničnej spolupráce Interreg V-A SK- CZ,
11. Program cezhraničnej spolupráce Interreg V-A SK- AT.
12. RO predkladá CKO záväzný plán každoročne do **01. 03. roku t**.
13. RO predloží CKO záväzný plán spolu so sprievodným listom podpísaným príslušným generálnym riaditeľom do stanoveného termínu **elektronicky** na adresu [zp.cko@vicepremier.gov.sk](mailto:monitorovanie.cko@vicepremier.gov.sk) a v štruktúre podľa prílohy č. 1 tohto MP.
14. V prípade záväzného plánu na rok 2018, rozdielne od termínu uvedeného v bode 2, môže riadiaci orgán predložiť upravený záväzný plán *kritéria a) ukazovatele výkonnostného rámca*, a tov zmysle zmien v hodnotách ukazovateľov výkonnostného rámca schválených EK. RO predkladá upravený ZP elektronicky na adresu [zp.cko@vicepremier.gov.sk](mailto:monitorovanie.cko@vicepremier.gov.sk), najneskôr do 10 pracovných dní po schválení revízie operačného programu EK resp. do 10 pracovných dní po nadobudnutí účinnosti verzie č. 4 tohto MP v prípade, ak bola revízia OP schválená pred jeho vydaním.
15. V prípade, ak RO nepredloží záväzný plán v zmysle bodov 2 a 3, CKO bude postupovať v zmysle § 6 ods. 2 písm. k) zákona o príspevku z EŠIF.

3.2. Schvaľovanie ZP

1. CKO posúdi predložený ZP, pričom berie do úvahy skutočnosti ovplyvňujúce prípravu ZP uvedené v bode 2.1. Pokiaľ CKO nemá výhrady, ZP schváli. V prípade, že CKO identifikuje nedostatky v predloženom ZP, zašle elektronicky pripomienky danému RO najneskôr do 15.03. roku t. RO posúdi pripomienky zo strany CKO a prepracuje predložený ZP, resp. zdôvodní navrhované plánované hodnoty uvedené v predloženom ZP. CKO v prípade akceptovania zdôvodnenia schváli predložený ZP, alebo požiada RO o jeho prepracovanie a opätovné predloženie. Prepracovaný ZP bude predmetom opätovného posúdenia CKO tak, aby bol dodržaný termín na schválenie ZP zo strany CKO, a to najneskôr do 31. 03. roku t.
2. CKO zašle RO elektronicky stanovisko ministra investícií, regionálneho rozvoja a informatizácie SR o schválení ZP do termínu stanovenom v zmysle nariadenia vlády SR, t.j. **do 31. 03. roku t**.
3. V prípade dodatočného predloženia upraveného kritéria a) záväzného plánu na rok 2018 CKO schváli predložený plán elektronicky RO, do 10 pracovných dní od predloženia plánu RO.
4. Odpočet a vyhodnotenie ZP

4.1. Odpočet ZP

1. Podklady potrebné k odpočtu ZP získava CKO z informačného monitorovacieho systému podľa § 49 zákona o príspevku z EŠIF.
2. Podklady s údajmi k 30. 06. roku t potrebné pre priebežné sledovanie plnenia ZP operačného programu, ktoré nie sú evidované v informačnom monitorovacom systéme podľa § 49 zákona o príspevku z EŠIF, predkladá riadiaci orgán CKO každoročne **do 15. 08.** roku t **elektronicky** na adresu [zp.cko@vicepremier.gov.sk](mailto:zp.cko@vicepremier.gov.sk) v štruktúre podľa prílohy č. 2 tohto metodického pokynu.
3. Podklady s údajmi k 31.12. roku t potrebné na vyhodnotenie ZP operačného programu, ktoré nie sú evidované v informačnom monitorovacom systéme, predkladá riadiaci orgán CKO každoročne do **15. 02**. **t+1** **elektronicky** na adresu [zp.cko@vicepremier.gov.sk](mailto:zp.cko@vicepremier.gov.sk) podľa prílohy č. 2 tohto metodického pokynu.
4. Vzor odpočtu ZP je uvedený v prílohe č. 2 tohto MP a vychádza zo štruktúry ZP, t.j. člení sa na 3 časti:
5. odpočet kritéria „ukazovatele výkonnostného rámca“ (tab. 2a),
6. odpočet kritéria „objem kontrahovania“ (tab. 2b),
7. odpočet kritéria „objem čerpania“ (tab. 2c).

4.1.1 Odpočet kritéria „ukazovatele výkonnostného rámca“

1. Skutočne dosiahnuté hodnoty ukazovateľov výkonnostného rámca budú do odpočtu ZP pre operačné programy využívajúce ITMS2014+ exportované CKO z  ITMS2014+. Vzhľadom k tomu je nevyhnutná ich pravidelná a bezodkladná aktualizácia v systéme zo strany RO resp. ich sprostredkovateľských orgánov a to najmä zabezpečením včasného schválenia príslušných monitorovacích formulárov[[5]](#footnote-5) predkladaných na úrovni projektov.
2. CKO si exportuje z ITMS2014+ dostupné údaje o skutočnom plnení **kritéria a)**   
   t.j. skutočne dosiahnuté hodnoty jednotlivých ukazovateľov výkonnostného rámca   
   k 30. 06. roku t **dňa 15. 08.** **roku t** a skutočne dosiahnuté hodnoty jednotlivých ukazovateľov výkonnostného rámca k 31. 12. roku t **dňa 15. 03.** **roku t+1[[6]](#footnote-6)**.
3. Zdrojom údajov skutočne dosiahnutých hodnôt finančných ukazovateľov je ITMS2014+[[7]](#footnote-7). CKO po vyhodnotení záväzných plánov zašle elektronicky použité údaje o hodnotách finančných ukazovateľov z ITMS2014+ na CO.
4. RO operačných programov nevyužívajúcich ITMS2014+ je povinný zaslať CKO odpočet tohto kritéria do termínu stanoveného nariadením vlády SR. Skutočne dosiahnuté hodnoty jednotlivých ukazovateľov výkonnostného rámca uvedie RO v prílohe č.2, tab. 2a**[[8]](#footnote-8)**.
5. Vykazovanie dosiahnutých hodnôt výstupových ukazovateľov výkonnostného rámca sa bude realizovať v zmysle aktuálneho MP CKO č. 2, t.j. za plne realizované operácie[[9]](#footnote-9) ako aj za čiastočne realizované operácie[[10]](#footnote-10). Údaje pre odpočet skutočnej kumulatívnej hodnoty ukazovateľa sa budú získavať z **doplňujúcich monitorovacích údajov k schválenej žiadosti o platbu na úrovni RO**[[11]](#footnote-11)**, zo schválených monitorovacích správ projektu** (mimoriadnej, výročnej, záverečnej a následnej)**, z manuálne zadaných hodnôt ukazovateľa v prípade, že nie je zadefinovaná agregácia z projektovej úrovne (*kľúčový vykonávací krok*), alebo na základe údajov z kariet účastníka.**

4.1.2 Odpočet kritéria „objem kontrahovania“

1. Skutočne dosiahnuté hodnoty objemu kontrahovania budú do odpočtu ZP pre operačné programy využívajúce ITMS2014+ exportované CKO z  ITMS2014+. Vzhľadom k tomu je nevyhnutná pravidelná a bezodkladná aktualizácia v systéme zo strany RO resp. ich sprostredkovateľských orgánov.
2. Skutočne dosiahnutý objem kontrahovania (plnenie kritéria b)) za jednotlivé operačné programy, okrem PRV, v členení podľa prioritných osí[[12]](#footnote-12) a podľa kategórie regiónu, si CKO spracuje na základe údajov exportovaných z ITMS2014+ **dňa   
   10. 07. roku** **t** (údaje k 30. 06. roku t) a **dňa 10. 01. roku t+1** (údaje k 31. 12.   
   roku t)[[13]](#footnote-13).
3. RO PRV v odpočte kritéria b) ZP uvedie skutočný objem kontrahovania (pozri definíciu v kap. 2.2.2) k 30. 06. roku t do 15. 08. roku t/ k 31. 12. roku t do 15. 02. roku t+1 na základe evidovaných údajov v IS PPA v členení na úroveň priorít a v členení podľa kategórie regiónov v prílohe č.2, tab. 2b).

4.1.3. Odpočet kritéria „objem čerpania“

1. Zdrojom údajov skutočne dosiahnutých hodnôt objemu čerpania k 31.12. a k 30.06. je ITMS2014+. Údaje sú zo strany CKO overované s údajmi poskytovanými CO. V prípade identifikácie rozdielov sa za zdroj údajov považuje CO. Údaje sú v členení podľa prioritných osí[[14]](#footnote-14) a podľa kategórie regiónu.
2. RO PRV v odpočte kritéria c) ZP uvedie skutočne dosiahnutý objem čerpania (pozri definíciu v kap. 2.2.3) k 30. 06. roku t do 15. 08. roku t /31. 12. roku t do 15. 02. roku t+1 na základe súčtu príslušných „Štvrťročných vyhlásení o výdavkoch“ nahlasovaných EK v členení na úroveň priorít a v členení podľa kategórie regiónov v prílohe č.2, tab. 2c).

4.2 Vyhodnocovanie plnenia ZP

1. CKO pravidelne sleduje a vyhodnocuje plnenie ZP na základe skutočne dosiahnutých hodnôt jednotlivých kritérií. CKO vyhodnotí plnenie ZP v zmysle §1 ods. 5 a 6 nariadenia vlády SR. Percento plnenia ZP sa určuje ako súčet prepočítanej hodnoty jednotlivých kritérií a) až c), pričom koeficient pre prepočet je stanovený na 1/3 pre každé kritérium, to neplatí pre OP TP. Vzor vyhodnotenia ZP je uvedený v prílohe č. 3 tohto MP.
2. Pre OP TP, ktorý nemá schválené ukazovatele výkonnostného rámca, sa percento plnenia ZP určuje ako súčet prepočítanej hodnoty jednotlivých kritérií b) a c), pričom koeficient pre prepočet je stanovený na 1/2 pre každé kritérium.
3. Vyhodnotenie jednotlivých kritérií je nasledovné:
4. **Kritérium „ukazovatele výkonnostného rámca“** sa vyhodnotí tak, že pre každý ukazovateľ výkonnostného rámca sa vypočíta skutočné percentuálne plnenie záväznej plánovanej hodnoty ukazovateľa ako podiel skutočne dosiahnutej hodnoty ukazovateľa a záväznej plánovanej hodnoty ukazovateľa. Ak záväzná plánovaná hodnota ukazovateľa je nulová, skutočné percentuálne plnenie ukazovateľa sa nevypočítava. Ak skutočné percentuálne plnenie ukazovateľa je vyššie ako 100 %, tak pre ďalšie vyhodnotenie ukazovateľa sa použije upravená hodnota percentuálneho plnenia 100 %. Prepočítaná hodnota kritéria a) sa vypočíta ako aritmetický priemer z upravených hodnôt percentuálneho plnenia jednotlivých ukazovateľov, ktorý sa vynásobí koeficientom 1/3 (príloha č. 3, tab. 3a).
5. **Kritérium „objem kontrahovania“** sa vyhodnotí tak, že sa vypočíta skutočné percentuálne plnenie záväznej plánovanej hodnoty za celý operačný program ako podiel skutočne dosiahnutej hodnoty za celý operačný program a záväznej plánovanej hodnoty za celý operačný program. Prepočítaná hodnota kritéria b) sa vypočíta ako súčin upravenej hodnoty za operačný program a koeficienta 1/3; pri OP TP je koeficient 1/2 (príloha č. 3, tab. 3b).
6. **Kritérium** **„objem čerpania“** sa vyhodnotí tak, že sa vypočíta skutočné percentuálne plnenie záväznej plánovanej hodnoty za celý operačný program ako podiel skutočne dosiahnutej hodnoty za celý operačný program a záväznej plánovanej hodnoty za celý operačný program. Prepočítaná hodnota kritéria c) sa vypočíta ako súčin upravenej hodnoty za operačný program a koeficienta 1/3; pri OP TP je koeficient 1/2 (príloha č. 3, tab. 3c).

4. Ak skutočné percentuálne plnenie záväznej plánovanej hodnoty kritériá b) a c) za operačný program je vyššie ako 100 %, pre ďalšie vyhodnotenie sa použije upravená hodnota percentuálneho plnenia za operačný program 100 %.

4.2.1 Vyhodnocovanie priebežného plnenia ZP k 30. 06. roku t

1. CKO vyhodnotí priebežné plnenie ZP. V prípade identifikovania rozdielov v plnení ZP oproti plánovaným hodnotám CKO bezodkladne zašle vyhodnotenie ZP elektronicky príslušnému RO a požiada ho o vyjadrenie k priebežnému neplneniu ZP.

1. CKO v prípade nedostatočného zdôvodnenia iniciuje stretnutie so zástupcami RO, na ktorom zástupcovia RO zdôvodnia neplnenie plánu k 30. 06. roku t a informujú   
   o pripravovaných opatreniach, ktoré RO plánuje vykonať pre zlepšenie implementácie operačného programu.

4.2.2 Vyhodnocovanie plnenia ZP k 31. 12. roku t

1. CKO vyhodnotí plnenie jednotlivých kritérií ZP podľa § 1 odsek 6 nariadenia vlády SR a o výsledkoch bezodkladne informuje elektronicky príslušný RO (príloha č. 3, tab. 3a až 3d).

V prípade, že celkové plnenie ZP príslušného operačného programu k 31. 12. roku t nedosahuje aspoň 80 %[[15]](#footnote-15), RO je oprávnený predložiť CKO zdôvodnenie neplnenia kritérií ZP, ktoré CKO zohľadní pri odporúčaní/neodporúčaní na zavedenie krízového riadenia operačného programu podľa § 3 nariadenia vlády SR.

5 Zoznam skratiek

|  |  |
| --- | --- |
| CO | Certifikačný orgán |
| CKO | Centrálny koordinačný orgán |
| EK | Európska komisia |
| EÚ | Európska únia |
| EŠIF | európske štrukturálne a investičné fondy |
| IS PPA | Informačný systém Pôdohospodárskej platobnej agentúry |
| ITMS2014+ | informačný monitorovací systém |
| MIRRI SR | Ministerstvo investícií, regionálneho rozvoja a informatizácie SR |
| MP | Metodický pokyn |
| NFP | nenávratný finančný príspevok |
| OP | operačný program |
| OP TP | operačný program Technická pomoc 2014 - 2020 |
| OP RH | Operačný program Rybné hospodárstvo 2014 - 2020 |
| PRV | Program rozvoja vidieka Slovenskej republiky 2014 - 2020 |
| RO | riadiaci orgán |
| ZP | záväzný plán |

6 Prílohy

Príloha č. 1 – Tabuľky k vypracovaniu ZP

Tabuľka č. 1a Záväzný plán operačného programu - kritérium a)

Tabuľka č. 1b Záväzný plán operačného programu - kritérium b)

Tabuľka č. 1c Záväzný plán operačného programu - kritérium c)

Príloha č. 2 – Tabuľky k vypracovaniu odpočtu ZP

Tabuľka č. 2a Odpočet záväzného plánu operačného programu - kritérium a)

Tabuľka č. 2b Odpočet záväzného plánu operačného programu - kritérium b)

Tabuľka č. 2c Odpočet záväzného plánu operačného programu - kritérium c)

Príloha č. 3 – Tabuľky k vyhodnoteniu plnenia ZP

Tabuľka č. 3a Vyhodnotenie plnenia ZP operačného programu - kritérium a)

Tabuľka č. 3b Vyhodnotenie plnenia ZP operačného programu - kritérium b)

Tabuľka č. 3c Vyhodnotenie plnenia ZP operačného programu - kritérium c)

Tabuľka č. 3d Celkové vyhodnotenie plnenia ZP operačného programu

1. V zmysle čl. 2 Vykonávacieho nariadenia Komisie (EÚ) č. 1232/2014 z 18.11.2014, ktorým sa mení vykonávacie nariadenie Komisie (EÚ) č. 215/2014 [↑](#footnote-ref-1)
2. Pre OP RH priorít Európskej únie, pre PRV priorít [↑](#footnote-ref-2)
3. Pre OP RH priorít Európskej únie, pre PRV priorít [↑](#footnote-ref-3)
4. Pre OP RH priorít Únie, pre PRV priorít [↑](#footnote-ref-4)
5. doplňujúce monitorovacie údaje k schválenej žiadosti o platbu na úrovni RO, schválené monitorovacie správy projektu (mimoriadna, výročná, záverečná a následná) [↑](#footnote-ref-5)
6. s výnimkou vyhodnotenia ukazovateľov výkonnostného rámca v roku 2019 (k 31.12.2018), údaje budú známe v čase predloženia výročných správ za rok 2018 na pripomienkovanie členom MV; [↑](#footnote-ref-6)
7. Hodnotu finančného ukazovateľa tvorí súčet ročných účtov ("spolu bez pro-rata"), ktoré sú k dátumu vykazovania finančného ukazovateľa v stavoch vysporiadaný, schválený, schválený v ISUF alebo odoslaný a ŽoP na EK ("spolu bez pro-rata"), ktoré k dátumu vykazovania finančného ukazovateľa nie sú započítané v ročných účtoch a sú v stavoch uhradená, schválená, schválená v ISUF alebo odoslaná. [↑](#footnote-ref-7)
8. Vzhľadom na špecifiká implementácie PRV a v záujme zabezpečenia plynulého chodu implementácie programu je v odôvodnených prípadoch (napr. potreba spracovania veľkého počtu monitorovacích správ za relatívne krátky čas) možný posun termínu predloženia/aktualizovania ročného odpočtu kritéria „ukazovatele výkonnostného rámca“, a to do 15.03. roku t+1; [↑](#footnote-ref-8)
9. Plne realizovanou operáciou je operácia, v rámci ktorej všetky aktivity vedúce k výstupom a výsledkom boli realizované, ale v rámci ktorej nemuseli byť ešte uskutočnené všetky platby. [↑](#footnote-ref-9)
10. Čiastočne realizovaná operácia je operácia, ktorej realizácia začala, ale všetky aktivity vedúce k výstupom z operácie nie sú plne realizované príslušná časť projektu však musí byť funkčná. [↑](#footnote-ref-10)
11. V zmysle platného MP CKO č. 17 k číselníku merateľných ukazovateľov. [↑](#footnote-ref-11)
12. Pre OP RH podľa priorít Únie [↑](#footnote-ref-12)
13. Uvedený termín bol zvolený za účelom zabezpečenia jednotnej údajovej základne o kontrahovaní ako na národnej úrovni, tak aj pre potreby reportovania voči EK (finančné údaje poskytované v zmysle článku 112 všeobecného nariadenia). [↑](#footnote-ref-13)
14. Pre OP RH podľa priorít Únie [↑](#footnote-ref-14)
15. Podľa § 6 ods. 2 písm. k) zákona o príspevku z EŠIF [↑](#footnote-ref-15)